laion/Wikipedia-Exotic huggingface dataset:
מישור הרוחות

מישור הרוחות (למפת צפון הנגב מוגדלת)   מישור הרוחות (למפת צפון הנגב רגילה)   מישור הרוחות (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מישור הרוחות (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מישור הרוחות מישור הרוחות הוא מישור הממוקם מצפון למכתש רמון. אורכו 4 ק"מ, ורוחבו 3 ק"מ, וכיוונו מצפון-מזרח לדרום-מערב. מישור הרוחות נקרא כך, מכיוון שהוא נמצא באזור מישורי עם רוחות. שם זה הוא גם תרגום שמו הערבי של המישור, סהל אל-הווא. יש בו שרידי מצודה מתקופת מלכי יהודה בהר הנגב המרכזי, הנמצאים על שפת מתלול התוחם את המישור מצפון. המצודה שהתגלתה במישור הרוחות הייתה חוליה בשרשרת של מצודות שהוקמו בגבול הדרומי של ממלכת יהודה. צורתה של המצודה רבועה (20 מטר לאורך ולרוחב), וקירותיה הבנויים אבני גוויל השתמרו עד לגובה של מטר אחד. כ-100 מטר מדרום ומדרום מזרח לשרידי המצודה, ישנם שלושה בורות גדולים עגולים, מדופנים באבני גוויל, שהיו ככל הנראה מקור המים של יושבי המצודה. מצודות ישראליות בנגב חמי מזור, אנציקלופדיה מפה מ, נ,ס. חדשות ארכאולוגיות, מישור הרוחות. צמחיית ישראל ברשת, מישור הרוחות. חמי מזור, הרוחות, מישור, באתר מפה הרוחות, מישור, באתר מפה זאב זיוון, מכתש רמון והר הנגב : מעיר בה"דים לעיר תיירות, באתר הספרייה של מט"ח, ‏דצמבר-ינואר 1995 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו.
נחל רחם

נחל רחם (תרגום השם בערבית: ואדי אל רחמא, وادي الرحمة) הוא ואדי בדרום הנגב, ישראל. נחל רחם הוא אחד הנחלים שבהרי אילת. האקלים בסביבתו מדברי צחיח. מוצא הוואדי ממוקם בגובה של 431 מטר מעל פני הים. אורכו של נחל רחם כ-17 ק"מ, ועם יובלו הראשי, נחל עתק, הוא בעל אגן הניקוז הגדול ביותר בנחלי הרי אילת. ראשיתו במורדות הדרומיים של הר עוזיהו, בפרשת המים של הרי אילת, ומכאן הוא יורד מזרחה בעמק תלול ורדוד שלאורכו מעט עצי שיטה. בחלקו העילי של הנחל עובר קטע משביל ישראל. בניגוד לנחלים רבים באזור, שמכילים בעיקר סלעי גרניט, נחל רחם מכיל בעיקר סלעי גיר. גבי רחם הם גבים בנחל, שמתמלאים במים בעת שיטפון. המסלול הררי ומשלב נופי מדבר וטבע מדברי: צמחי מדבר וחיות מדבר כגון יעלים ותנים. Nahal Raham (Raham Nahal) Map, Weather and Photos - Israel: wadi - Lat:29.6897 and Long:34.9508, www.getamap.net מקטע מספר 88: מהפנייה למעלה ברך עדר באר אורה, באתר עמותת גולני שמעון לב, מעמק ססגון לנחל רחם, באתר מסע אחר ערך זה הוא קצרמר בנושא גאוגרפיה של ישראל ובנושא נהרות ונחלים. אתם מוזמנים לתרום לוויקיפדיה ולהרחיב אותו.
הר שגוב

הר שגוב הוא הר עשוי סלעי גיר בהרי אילת, על גבול ישראל עם מצרים כ־8 ק"מ מצפון להר שני, ומערבית לכביש 12. גובהו 867 מטרים, מה שהופך אותו למקום הגבוה ביותר בהרי אילת שבשטח ישראל לאחר 1979 (הסכם השלום עם מצרים והעברת חצי האי סיני לידי המצרים). אל פסגת ההר עולה דרך עפר מסומנת שחור שהיא הסתעפות של הכביש מעובדה לעין נטפים. ההר עשוי סלעי גיר, וזה סימן שבעבר, באזור זה היה ים, ים תטיס הקדום, גופות בעלי החיים הימיים שקעו ויצרו משקע והשלדים שלהם התפרקו והפכו לסידן הפחמתי שממנו מורכבת אבן הגיר. האקלים באזור מדברי וצחיח, וכמות המשקעים קטנה מ-100 מ"מ בשנה. מצפון להר צומח האוג הקוצני. בסמוך זורם נחל שגוב. מקור שמו הוא כנראה מקראי שכן זהו שמו של דמות מקראית (דברי הימים א ב כא), או מהמילה נשגב, שמשמעותו מתנשא וגבוה. תרגום שמותיו הערביים של ההר הם "הר בעלת הנגב" ו"ההר הנישא". מההר נראה מזרח סיני, רכס שעירה שבסיני, הרי אילת והרי אדום. אנציקלופדיה מפה, כרך 7, מפה ומיפוי הוצאה לאור, עמ' 7677 הר שגוב ערך זה הוא קצרמר בנושא הרים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
גבריאל מרטירוסיאנאייטה

גבריאל מרטירוסיאנאייט (בליטאית: Gabrielė Martirosianaitė; נולדה ב-23 בפברואר 1991) היא דוגמנית ליטאית. מרטירוסיאנאייט נולדה בקובנה ולמדה באוניברסיטת וילנה. היא נבחרה למיס ליטא לשנת 2008 (שנה אחרי יורגיטה יורקוטה) וייצגה את ליטא בתחרות מיס עולם 2008, לאחר מכן עבדה כדוגמנית למספר חברות אופנה. ב-2009 שנבחרה וילנה לבירת התרבות של אירופה היא נבחרה לשמש כשגרירה של העיר. ב-2013 השתתפה בקמפיין הבא לעודד אימוץ חיות מחמד. היא הנחתה מספר פעמים את תחרות המוזיקה הליטאית של LRT שבאמצעותה נבחר נציג ליטא לאירוויזיון, בנוסף היא לקחה חלק בהנחיית ערב התרמה למעוטי יכולת ובמספר פרויקטים נוספים לטלוויזיה. מדיה וקבצים בנושא גבריאל מרטירוסיאנאייטה בוויקישיתוף גבריאל מרטירוסיאנאייטה, ברשת החברתית פייסבוק גבריאל מרטירוסיאנאייטה, במסד הנתונים הקולנועיים IMDb (באנגלית) [1] [2] [3] RENT BOUTIQUE / I'm THAT GIRL: Gabriele Martirosianaite, www.rentboutique.com (באנגלית) zmones24.lt, Gabrielė Martirosianaitė: lagaminuose – beveik visas gyvenimas, 15min.lt (בליטאית) Lithuanian celebrities for “SOS Animals“! (ארכיון) Emily Herbert, Lithuania: Gabriele Martirosianaite and Giedrius Masalskis to Host Eurovizijos 2019, Eurovoix, ‏13 בדצמבר 2018 (באנגלית) More than 127 000 € are already donated to the charity campaign “Maltesers soup”, maltieciai.lt (ארכיון) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גבריאל מרטירוסיאנאייטה".
רדקה רוסיצקה

רדקה רוסיצקה (בצ'כית: Radka Rosická; נולדה ב-20 באפריל 1981) היא מנחת טלוויזיה ודוגמנית צ'כית. רוסיצקה נולדה בעיר האבירוב שבמחוז מורביה-שלזיה לאם שעבדה בגן ילדים, היא למדה בבית ספר פרטי לעסקים ובנקאות. ב-2002 השתתפה בתחרות יופי הנקראת "מיס רנטה" שם נבחרה לסגנית ראשונה, באותה שנה השתתפה בתחרות מיס צ'כיה, שם נבחרה לסגנית שנייה, מה שהוביל להשתתפותה בתחרות מיס אירופה כנציגת המדינה. היא דגמנה רבות וב-2011 פרשה מקריירת הדוגמנות. בשנת 2005 התארחה בפרק של הסדרה הקומית "Redakce". ב-2013 החלה לעבוד בערוץ הטלוויזיה "TV Nova" כמגישת מזג האוויר. בשנת 2017 הנחתה מספר פרקים של "Sama doma" תוכנית חדשות בידור לנשים, באירוויזיון 2017 ואירוויזיון 2018 הציגה את תוצאות ניקוד חבר השופטים של צ'כיה. בנוסף לשפת אמה היא דוברת גם פולנית. מיס צ'כיה 2002 (אורכב 17.07.2019 בארכיון Wayback Machine) Seznam.cz, Radka Rosická - Přítelkyně Rosického Kocurová se měsíc po drsném potratu vrací do televize, www.super.cz (בצ׳כית) Anthony Granger, Czech Republic: Radka Rosická Announced as Spokesperson, Eurovoix, ‏26 באפריל 2017 (באנגלית)
כנסיית השילוש הקדוש

מבני דת נוצריים רבים ברחבי העולם נקראים על שם השילוש הקדוש. האם התכוונתם ל... כנסיית השילוש הקדוש (אנטארקטיקה) – אנטארקטיקה כנסיית השילוש הקדוש בירושלים – ישראל כנסיית השילוש הקדוש (ניו יורק) – ארצות הברית כנסיית השילוש הקדוש (סטרטפורד על נהר אייבון) – הממלכה המאוחדת קתדרלת השילוש הקדוש (אדיס אבבה) – אתיופיה קתדרלת סמבה (קתדרלת השילוש הקדוש בטביליסי), גאורגיה לאוורת השילוש-סרגייב – רוסיה מנזר השילוש בוונדום – צרפת
היירון השני

היירון השני (ביוונית: Ἰέρων, בלטינית: Hiero;‏ 306 לפנה"ס לערך – 215 לפנה"ס) היה טיראן סירקוסאי מ-270 לפנה"ס ועד 215 לפנה"ס. היירון, בנו הלא-חוקי של אציל סירקוסאי בשם היירוקלס, אשר טען כי הוא נצר לגלון, היה מצביא לשעבר בשירותו של פירוס מלך אפירוס ודמות חשובה במלחמה הפונית הראשונה. עם עזיבת פירוס את סיציליה (275 לפנה"ס), נבחר היירון על ידי הצבא והאזרחים של סירקוסאי למפקד הצבא. הוא ביסס את מעמדו על ידי נישואיו לבתו של לפטינס (Leptines), מחשובי האזרחים. באותו זמן לכדו הממרטינים (קבוצת שכירי חרב מקמפניה, שנתמכו על ידי אגתוקלס) את מצודת מסאנה וממנה הציקו לסיראקוסאים. הם הובסו בסופו של דבר על ידי היירון בקרב סדור ליד מילאי, ואלמלא התערבות קרתגית הייתה העיר נופלת לידיו. כהכרת טובה מינוהו בני עירו לטיראן (270 לפנה"ס). ב-264 לפנה"ס הוא שב ותקף את מסאנה, ובצר להם ביקשו הממרטינים את עזרת הרומאים. היירון חבר מיד למצביא הקרתגי חנון, אשר נחת זמן קצר לפני כן בסיציליה, אך הובס על ידי הקונסול אפיוס קלאודיוס קאודקס ונסוג לסירקוסאי. ב-263 לפנה"ס הוא נאלץ בלחץ הצבא הרומאי לחתום על ברית עם רומא, לפיה נמסרה לו השליטה על החלק הדרום-מזרחי של סיציליה ועל חופה המזרחי עד טאורומניום. מזמן זה ועד מותו ב-215 לפנה"ס הוא שמר אמונים לרומאים, ובמהלך המלחמות הפוניות סייע להם לעיתים מזומנות בחיילים ובאספקה. הוא החזיק צי מלחמתי חזק למטרות הגנה, והעסיק את בן עירו המפורסם ארכימדס בבניית אותן מכונות, אשר מילאו לימים תפקיד חשוב במצור שהטילו הרומאים על סירקוסאי. בתקופת שלטונו פרחה העיר ונחשבה לאחת הערים העשירות והמשגשגות בעת העתיקה כולה. פוליביוס על עלייתו של היירון באתר Perseus. פוליביוס על היירון ורומא באתר Perseus. מדיה וקבצים בנושא היירון השני בוויקישיתוף היירון השני, באתר אנציקלופדיה בריטניקה (באנגלית) .Polybius i. 8-16, Zonaras viii. 9 Livius xxi.49-51, xxii 37, xxiii. 21 מושג על שגשוגה של סירקוסאי בתקופת שלטונו ניתן לקבל מהאידיליה מס' 16 של תאוקריטוס (Theocritus), המשורר החביב עליו, ואצל Diod. xxii. 24 - xxvi. 24; Polybius i. 8-vu. ; Justin xxiii. 4. ערך זה כולל קטעים מתורגמים מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
שלום סמיד

שלום סמיד (11 ביוני 1909– 1 ביולי 1997) נולד כשלום סמיאטיצקי, היה משורר ישראלי, חבר קיבוץ נגבה. סמיד נולד לבית חסידי במחוז לובלין בפולין. בצעירותו כתב בעיתון מקומי ביידיש. בגיל 17 הצטרף לתנועת השומר הצעיר, ומאוחר יותר לתנועת החלוץ. בשנת 1937 עלה לארץ ישראל, והיה בין מקימי קיבוץ נגבה ב-1939. במהלך מלחמת העצמאות, השתתף סמיד במערכה על נגבה. בשנת 1950 שימש כמזכיר סמינר הקיבוצים בתל אביב. נפטר בשנת 1997, ונקבר בבית העלמין בקיבוץ נגבה בו היה חבר. במהלך שנותיו בקיבוץ, עסק סמיד בכתיבת שירה, מקאמות ומאמרי דעות. כמו כן עסק בתיעוד זיכרון השואה. שיריו התפרסמו במספר ספרים: ביני לבין עצמי, הוצאת אל"ף, 1974 זהרורי בין ערביים, הוצאת רשפים, 1983 רצינות מחייכת בחצרו של קיבוץ, הוצאת רשפים, 1990 בשנות ה-70, חיבר סמיד קדיש קיבוצי, גרסה חילונית לקדיש הנאמר בהלוויות. קיבוצים רבים אימצו את הקדיש של סמיד והוא נאמר עד היום בהלוויות קיבוציות. שלום סמיד, דף שער בספרייה הלאומית הספרים של שלום סמיד, באתר "סימניה"
להויסק (מחוז משנה)

מחוז משנה להויסק (בבלארוסית: Лаго́йскі раё́н) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר להויסק (אנ'). בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה להויסק 35,957 בני אדם. ההרכב האתני של האוכלוסייה במחוז היה: 92.79% בלארוסים, 5.09% רוסים ו-2.12% אחרים. שפות הדיבור הנפוצות: בלארוסית (80.83%) ורוסית (17.00%). מדיה וקבצים בנושא להויסק בוויקישיתוף אתר האינטרנט הרשמי של להויסק (ברוסית ובבלארוסית) (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
ליובאן (מחוז משנה)

מחוז משנה ליובאן (בבלארוסית: Лю́банскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר ליובאן. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה ליובאן 35,444 בני אדם. ההרכב האתני של האוכלוסייה במחוז היה: 95.61% בלארוסים, 2.8% רוסים ו-1.59% אחרים. שפות הדיבור הנפוצות: בלארוסית (90.59%) ורוסית (7.89%). מדיה וקבצים בנושא ליובאן בוויקישיתוף אתר האינטרנט הרשמי של ליובאן (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
קרחון בנדר

קרחון בנדר (באנגלית: Bender Glacier) הוא קרחון בדרום רכס סנטינל, בהרי אלזוורת' שבאנטארקטיקה. גובהו של הקרחון 1,479 מטרים מעל פני הים. הקרחון זורם מהר אטקינסון ומהר קראדוק לכיוון דרום, בין פסגת צ'פלין ופסגת קרושה, ונשפך אל קרחון נימיץ מדרום לשלוחת גילברט. יובלי קרחון בנדר הם: קרחון ברוק, קרחון בולגראד וקרחון סוורינגהאוס . שמו של הקרחון ניתן לו על ידי הוועדה המייעצת לשמות אנטארקטיים בשנת 2006. הקרחון נקרא על שם פרופסור מייקל ל. בנדר (Michael L. Bender) מהחוג לגיאוכימיה של אוניברסיטת פרינסטון (קודם לכן לימד בבית הספר למוסמכים באוקיינוגרפיה באוניברסיטת רוד איילנד), שמחקרו משנת 1984 מתמקד בשינויי האקלים הקרחיים בין קרחונים ובמחזור הפחמן העולמי. • Damien Gildea, Transantarctic Mountains - Mountaineering in Antarctica: Travel Guide קרחון בנדר באתר הסקר הגאולוגי של ארצות הברית קרחון בנדר באתר הגאזט האנטארקטי המשווה SCAR של ממשלת אוסטרליה מפה טופוגרפית של אזור הקרחון מידע גאוגרפי והיסטורי מידע גאוגרפי
מלדזייצ'נה (מחוז משנה)

מחוז משנה מלדזייצ'נה (בבלארוסית: Маладзечанскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר מלדזייצ'נה. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה מלדזייצ'נה 138,375 בני אדם, בשנים הבאות הצטמצמה האוכלוסייה מעט וב-2013 נמנו 136,223 תושבים. ההרכב האתני של האוכלוסייה במחוז היה: 90.03% בלארוסים, 6.76% רוסים, 1.12 אוקראינים ו-2.09% אחרים. שפות הדיבור הנפוצות: בלארוסית (73.81%) ורוסית (23.83%). מדיה וקבצים בנושא מלדזייצ'נה בוויקישיתוף אתר האינטרנט הרשמי של מלדזייצ'נה (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
מינסק (מחוז משנה)

מחוז משנה מינסק (בבלארוסית: Маладзечанскі раён) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא עיר הבירה מינסק שאינה כלולה בו בעצמה מבחינה מנהלית. בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה מינסק 157,497 בני אדם, זו הייתה נקודת שפל, ומאז גדלה האוכלוסייה בעקביות, ב-2018 נמנו כבר 215,404 תושבים. ההרכב האתני של האוכלוסייה במחוז היה: 84.58% בלארוסים, 9.23% רוסים, 1.56 אוקראינים ו-4.63% אחרים. שפות הדיבור הנפוצות: בלארוסית (56.14%) ורוסית (36.88%). מדיה וקבצים בנושא מינסק בוויקישיתוף אתר האינטרנט הרשמי של מינסק (בבלארוסית) ערך זה הוא קצרמר בנושא בלארוס. אתם מוזמנים לתרום לוויקיפדיה ולהרחיב אותו.
אתר הנופש דיסנילנד

אתר הנופש דיסנילנד (באנגלית: Disneyland Resort) המצוי באנהיים שבקליפורניה הוא אתר נופש בבעלות חברת וולט דיסני, הכולל שני פארקי שעשועים, שלושה מלונות, ואזור קניות ובידור. באתר הנופש נמצאים: פארקי השעשועים: דיסנילנד - פארק שעשועים; ההרפתקה הקליפורנית של דיסני - פארק שעשועים; המלונות: מלון דיסנילנד המלון הקליפורני הגדול של דיסני מלון רציף פרדייס של דיסני דאונטאון דיסני (קליפורניה) - מרכז קניות ובידור. פארק השעשועים דיסנילנד נפתח בשנת 1955. שטח הפארק היה בבעלות חברת וולט דיסני אולם מרבית השטחים סביב הפארק היו בבעלות פרטית ולא בבעלות החברה. בסוף שנות ה-90 נעשו תוכניות להרחבת פארק השעשועים, ובשנת 2001 הושקה התוכנית להקמת "אתר הנופש דיסנילנד" הכולל את כפר הקניות והבידור "דאון טאון דיסני" ואת פארק השעשועים - ההרפתקה הקליפורנית של דיסני. על מנת להקים את אתר הנופש רכשה החברה את שטחי האדמה סביב הפארק, ובנה את דאון טאון דיסני וכן את מבני החניה המהווים את מבנה החניה הגדול ביותר ביבשת אמריקה. דיסנילנד- פארק הנושאים הראשון שנבנה בעולם. מאז שנת 1955 ביקרו בו כ-515 מיליון מבקרים. ההרפתקה הקליפורנית של דיסני - פארק נושאים. דאון טאון דיסני- מרכז קניות פתוח. מלון דיסנילנד - מלון דיסני הראשון שנבנה ברחבי העולם המלון היה מחובר לפארק השעשועים באמצעות מונורייל. המלון הקליפורני הגדול של דיסני - מלון השייך לפארק ההרפתקה הקליפורנית ומאופיין בהתאם. מלון רציף פרדייס של דיסני - מלון שנרכש על ידי חברת וולט דיסני ושופץ בשנת 2001 במסגרת הרחבת אתר הנופש. 17 ביולי 1954 - וולט דיסני מכריז על תוכניותיו להקמת אתר נופש חדשני - פארק נושאים בתוכנית הטלוויזיה שלו "דיסנילנד". 17 ביולי 1955 - דיסנילנד נפתח לעיתונאים מוזמנים. 18 ביולי 1955 - דיסנילנד נפתח לציבור. 17 ביולי 1959 - ארץ המחר המחודשת נפתחת, בהתאם לחזונו המקורי של וולט דיסני, ועם ארבעה מתקנים חדשים. 17 ביולי 1980 - דיסנילנד חוגגת 25 שנות פעילות. 9 באוגוסט 1994 - הכרזה על הכוונה להקים פארק שעשועים נוסף באתר הנופש. 8 בפברואר 2001 - ההרפתקה הקליפורנית של דיסני נפתח. מגיעים 3/4 ממספר המבקרים הצפוי. 17 ביולי 2005 - דיסנילנד חוגג 50 שנות פעילות. אתר האינטרנט הרשמי של אתר הנופש דיסנילנד (באנגלית) אתר הנופש דיסנילנד, ברשת החברתית פייסבוק אתר הנופש דיסנילנד, ברשת החברתית אקס (טוויטר) חדשות אתר הנופש של דיסני מדריך למבקרים באתר תמונות האתר וכן מדריך מסעדות אתר מעריצים
פלשבק (פירושונים)

האם התכוונתם ל... פלשבק – מושג בנרטולוגיה המתאר אירוע בעלילה הקודם לאירוע שאליו הגיעה העלילה בסצנה הקודמת פלשבק (פסיכולוגיה) – תופעה פסיכולוגית, אשר במסגרתה אדם חווה באופן פתאומי חוויה מעברו או אלמנטים מסוימים ממנה פלאשבק (סדרת טלוויזיה) – סדרת נעורים מוזיקלית ישראלית
פסגת צ'פלין

פסגת צ'פלין או פסגת צ'אפלין (באנגלית: Chaplin Peak) היא הר ברכס סנטינל, בהרי אלזוורת' שבאנטארקטיקה. הפסגה מצויה ממערבית לקרחון בנדר, 8 קילומטרים דרומית מערבית להר קראדוק, ו-2 קילומטרים צפונית לשלוחת גילברט. הפסגה מתנשאת מעל קרחון נימיץ שממערב לה. גובהה של הפסגה 1,978 מטרים מעל פני הים. הפסגה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית בשנת 1988. שמה של הפסגה ניתן לה על ידי הוועדה המייעצת לשמות אנטארקטיים בשנת 2006. הפסגה נקראת על שם סטיבן נוויל צ'פלין (Stephen Neville Chaplin), גאולוג וחבר של קרן אומגה לחקר אנטארקטיקה GPS שערכה סקרי GPS של פסגות באזור בין השנים 2005-2006, ובהן הר זה. פסגת צ'פלין באתר הגאזט האנטארקטי של ממשלת אוסטרליה פסגת צ'פלין באתר הגאזט האנטארקטי המשווה SCAR של ממשלת אוסטרליה תצלום לוויין של אזור הפסגה מפה טופוגרפית של אזור הפסגה מידע גאוגרפי והיסטורי מידע גאוגרפי
המסעדה של טום

המסעדה של טום היא דיינר השוכן בשדרות ברודוויי פינת רחוב 112, בשכונת מורנינגסייד הייטס במנהטן, ניו יורק. המסעדה נפתחה בשנות ה-40 של המאה ה-20 ומופעלת על ידי משפחת זוליס שמוצאה יווני. הדיינר נמצא במסגרת הסיורים שהוביל קני קריימר בניו יורק ("Kramer's Reality Tour"). רבים מן המבקרים במסעדה הם סטודנטים ואנשי סגל באוניברסיטת קולומביה הסמוכה ותיירים בעיר. הסנאטור ג'ון מקיין אכל לעיתים קרובות במסעדה של טום כשביקר את בתו מייגן (אנ') כשהייתה סטודנטית באוניברסיטת קולומביה. המסעדה של טום היוותה השראה לשירה של סוזן וגה "Tom's Diner" שיצא ב-1987. באותה שנה הופיע צדה החיצוני של המסעדה בפרק של הסדרה האישה הביונית. מאוחר יותר שימש תצלום חלקה החיצוני של המסעדה הפונה לרחוב, כמדמה את "מונק'ס קפה", בית קפה בסדרה סיינפלד, שהיה מקום התכנסות עיקרי לדמויות הראשיות בסדרה ג'רי, ג'ורג', איליין וקריימר. עם זאת הסצנות שנראות בתוך המסעדה, לא צולמו בתוכה אלא באתר צילום בלוס אנג'לס. בפרקים הראשונים של הסדרה סיינפלד נראה השלט שעל המסעדה עם הכיתוב המלא, אך בהמשך נגלה רק השם "מסעדה". בשנת 2014 יצא סרט תיעודי אודות המסעדה בשם Tom's Restaurant - A Documentary About Everything. מדיה וקבצים בנושא המסעדה של טום בוויקישיתוף אתר האינטרנט הרשמי של המסעדה של טום (באנגלית) בארי דיבולה, The real Seinfeld diner in New York: Inside Tom's Restaurant, באתר Traveller טים מורן, 'Seinfeld' Fans Still Flock To Iconic Diner Nearly 20 Years Later, באתר patch‏, 25 באוגוסט 2017. Tom's Restaurant - A Documentary About Everything (2014), באתר imdb
שלוחת גילברט

שלוחת גילברט או כתף גילברט (באנגלית: Gilbert Spur;בבולגרית: рид Гилбърт) הוא שלוחה הררית המכוסה קרח, בחלק הדרומי של רכס סנטינל, בהרי אלזוורת' שבאנטארקטיקה. גובהה של השלוחה 1,900 מטרים מעל פני הים. אורכה של השלוחה 3.9 קילומטרים (בכיוון צפון-דרום) ורוחבה 2.3 קילומטרים (מזרח- מערב). השלוחה ממוקמת צפונית למפגש בין קרחון בנדר (שנמצא ממזרח לה) וקרחון נימיץ (שנמצא ממערב לשלוחהׂ); השלוחה נמצאת 2.1 קילומטרים דרומית לפסגת צ'פלין, 8.5 קילומטרים דרומית מערבית להר סטרייבינג, 10.5 קילומטרים מערבית להר ליפטאק, ו-11.7 קילומטרים צפונית מזרחית להר פיסק שברכס בסטיאן. השלוחה מופתה לראשונה על ידי הסקר הגאולוגי של ארצות הברית בשנת 1961, ומופתה בשנית בשנת 1988. הפסגה נקראת על שמו של ג'וזף גילברט (Joseph Gilbert) שהשתתף במסע המחקר השני של ג 'יימס קוק בין השנים 1772-1775, אשר, יחד עם ויליאם הודג'ס, צייר את הציורים הראשונים מאנטארקטיקה. הגאזט האנטארקטי של בולגריה (בבולגרית) שלוחת גילברט באתר הגאזט האנטארקטי של ממשלת אוסטרליה שלוחת גילברט באתר הגאזט האנטארקטי המשווה SCAR גאזט השמות האנטארקטי של בולגריה מידע גאוגרפי והיסטורי
הר ליפטאק

הר ליפטאק או הר ליפטק (באנגלית: Mount Liptak) הוא הר ברכס סנטינל בהרי אלזוורת' שבאנטארקטיקה. להר, שגובהו 3,000 מטרים מעל פני הים. להר פסגות תאומות. ההר ממוקם 13 קילומטים דרומית מזרחית להר קראדוק. ההר מתנשא מעל קרחון בולגראד שממערב לו, ומעל קרחון קורניקר שממזרח לו. ההר מופה לראשונה על ידי הסקר הגאולוגי של ארצות הברית באמצעות סקרים על הקרקע ותצלומי אוויר שבוצעו על ידי צי ארצות הברית בין השנים 1959–1957. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שם ל. ה. ליפטאק (L. H. Liptak), מכונאי מטוסים בצי ארצות הברית, אשר התגייס לצי בהיותו בן 15, במהלך מלחמת העולם השנייה, ושימש כמפקד טיסה, בטיסת הסיור הראשונה באזור ההר בינואר 1958. הראשונים שהעפילו לפסגת ההר היו פאצ'י איבארה (Pachi Ibarra), ראלך לאייר (Ralf Laier) וטוד פאסי (Todd Passey), ב-28 בדצמבר 2012. הר ליפטאק באתר הסקר הגאולוגי של ארצות הברית הר ליפטאק באתר הגאזט האנטארקטי של ממשלת אוסטרליה הר ליפטאק ב-הגאזט האנטארקטי המשווה SCAR מפה טופוגרפית של אזור ההר קורות חייו של לסטר ליפטאק מידע היסטורי וגאוגרפי לפי מקור אחר גובהו של ההר 3,052 מטרים מעל פני הים מידע גאוגרפי קורות חייו של לסטר ליפטאק ההיסטוריה של הטיפוס על ההר
מחלף שוקת

מחלף שוקת הוא מחלף בנגב הממוקם בין באר שבע למיתר ומהווה את קצהו הדרומי הנוכחי של כביש 6 (חוצה ישראל), בו הוא מתחבר עם כביש 31 וכביש 60. המחלף נקרא על שם תל שוקת הנמצא בסמוך למקום. הוא נפתח לתנועה בספטמבר 2016 עם פתיחתו של כביש 6 בינו לבין מחלף לקייה. המחלף מחולק לשני חלקים: בחלק הדרומי כביש 6 מצפון מתחבר לכביש 60 לכיוון מערב בלבד. הנוסעים מכביש 60 ממערב לכביש 6 לצפון ייצאו במחלף למחבר (רמפה) החולף על גבי גשר שמעל כביש 60. בחלק הצפוני כביש 31 חולף מעל כביש 6 על גבי גשר. הבאים מכביש 31 ממזרח לכביש 6 לצפון יעשו זאת על ידי מחבר פשוט המתעקל מכביש 31 לכביש 6. הבאים מכביש 6 מצפון לכביש 6 למזרח יעשו זאת על ידי מחבר בצורת לולאה, של יותר מ-270 מעלות, היוצא מכביש 6 ומתחבר לכביש 31. כל הפניות האפשריות האחרות במחלף מתבצעות דרך צומת שוקת הוותיק הנמצא מזרחית למחלף ומחבר בין כביש 31 לכביש 60. זהו צומת מדורג עם שני רמזורים. המשכו של כביש 6 עתיד להיסלל מהמחלף דרומה לעבר מחלף נבטים. בחלק הדרומי של המחלף הושארו שטחים עבור המחברים העתידיים במחלף לאחר הארכת כביש 6 דרומה. מלבד זאת קיים תכנון להקים בסמוך למחלף מיתר ומחלף שוקת את פארק התעשייה שוקת שישמש כמוקד תעסוקה ותעשייה מרכזי לתושבי האזור. החברה הלאומית לדרכים בישראל
נועם שער

נועם שער (נולד בשנת 1973) הוא קצין צה"ל במילואים בדרגת תת-אלוף ששירת כמפקדה של חטיבת ההגנה בסב"ר באגף התקשוב וההגנה בסב"ר. שער התגייס ב-1991 לצה"ל במסגרת העתודה האקדמית וסיים תואר ראשון בהנדסת חשמל מהטכניון ב-1995. כמו כן הוא בעל תואר שני במנהל עסקים מאוניברסיטת תל אביב. הוא שירת ביחידה 8200 של אגף המודיעין. במהלך שירותו ביחידה זכה ב-2008 בפרס ביטחון ישראל. ב-2012 מונה לראש זירה בחטיבת ההפעלה המבצעית. בשנת 2014 מונה למפקד מרכז ביחידה 8200. ביוני 2016 מונה למפקדה של חטיבת ההגנה בסב"ר. הוא סיים את תפקידו בינואר 2019. ביולי 2020 הקים, יחד עם אל"ם (מיל') גלית לובצקי שרון, את חברת אבטחת המידע ווינג סקיוריטי, והוא משמש כמנכ"ל החברה. יוסי הטוני, ‏"איום חדש התפתח במרחב הקיברנטי – על ידי שחקנים קרובים ורחוקים", באתר "אנשים ומחשבים", 13 בינואר 2019 יואב לימור, צג ההגנה לישראל, באתר ישראל היום, 7 בפברואר 2019 יוסי הטוני, ‏תא"ל נ' מונה לראש חטיבת ההגנה בסייבר, באתר "אנשים ומחשבים", 16 ביוני 2016 ווינג סקיוריטי – סטארט-אפ של בכירים במחשוב בצה"ל – גייס 20 מיליון ד', באתר "אנשים ומחשבים", 31 במרץ 2022 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
באלי (קמרון)

באלי (בצרפתית: Bali) היא עיירה שנמצאת באזור הצפון-מערבי של קמרון. העיירה ממוקמת בצפון-מערב קמרון, כ-80 קילומטרים מהגבול של קמרון עם ניגריה. היא ממוקמת כ-278 קילומטרים מעיר הבירה יאונדה וכ-17 קילומטרים מבירת האזור במנדה. הטמפרטורה הממוצעת היא 17 מעלות צלזיוס. החודש הכי חם הוא ינואר (20 מעלות צלזיוס). החודש הכי קר הוא אוגוסט (12 מעלות צלזיוס). כמות המשקעים הממוצעת היא 1,592 מילימטרים בשנה. חודש ספטמבר הוא החודש שיש בו הכי הרבה גשם (317 מ"מ גשם), וחודש ינואר הוא החודש שיש בו הכי פחות גשם (6 מ"מ גשם). העיירה ממוקמת על הכביש הלאומי N6. העיירה נמצאת כ-17 קילומטרים מהכביש הלאומי N11 וכ-8 קילומטרים מהכביש האזורי P18. אתר האינטרנט הרשמי של באלי Información demográfica de Camerún באלי, באתר באלי (ב־) "NASA Earth Observations Data Set Index". NASA. נבדק ב-30 בינואר 2016. {{cite web}}: (עזרה) "NASA Earth Observations: Rainfall (1 month - TRMM)". NASA/Tropical Rainfall Monitoring Mission. נבדק ב-30 בינואר 2016. {{cite web}}: (עזרה) ערך זה הוא קצרמר בנושא יישובים בקמרון. אתם מוזמנים לתרום לוויקיפדיה ולהרחיב אותו.
שארלוט ספנסר

האם התכוונתם ל... שארלוט ספנסר, רוזנת ספנסר (1835–1903), אשתו של רוזן ספנסר החמישי שארלוט ספנסר (שחקנית) – שחקנית בריטית